V ideálnom svete je spolupráca optometristu a očného lekara nevyhnutná pre správne posúdenie stavu vašich očí. Obaja títo odborníci sa venujú starostlivosti očí, no na iných úrovniach.Optometrista je špecialista, ktorý správne posúdi a na 100 % vyšetrí dioptrický stav vášho oka. Na vyšetrení u optometristu sa počas celého vyšetrenia venujete výhradne predpisu správnej dioptrie na okuliare či kontaktné šošovky. Optometrista je tiež vyškolený na to, aby detekoval aj  vážnejšie choroby oka, ktoré ihneď odosiela k očnému lekárovi.Očný lekár je medicínsky odborník, ktorý sa stará o zrak komplexnejšie. Na vyšetrení u očného lekára sa počas vyšetrenia venujete vašim akútnym problémom, celkovému stavu predného a zadného segmentu oka, detekcii možných patológií oka a ich liečbe.